Bahij Tabbara
ಬಹಿಜ್ ತಬಾರಾ (ಜನನ 1929) ಲೆಬನಾನಿನ ನ್ಯಾಯಶಾಸ್ತ್ರಜ್ಞ ಮತ್ತು ರಾಜಕಾರಣಿಯಾಗಿದ್ದು, ಅವರು ವಿವಿಧ ಕ್ಯಾಬಿನೆಟ್ ಹುದ್ದೆಗಳನ್ನು ಹೊಂದಿದ್ದರು ಮತ್ತು ಲೆಬನಾನ್ ಸಂಸತ್ತಿನ ಸದಸ್ಯರಾಗಿದ್ದರು. ಆತ ರಫೀಕ್ ಹರಿರಿಯ ಆಪ್ತ ಮಿತ್ರರಲ್ಲಿ ಒಬ್ಬರಾಗಿದ್ದರು. ಆರಂಭಿಕ ಜೀವನ ಮತ್ತು ಶಿಕ್ಷಣದಲ್ಲಿ ತಬ್ಬಾರರು 1929ರಲ್ಲಿ ಬೈರುತ್ನಲ್ಲಿ ಜನಿಸಿದರು. ಅವರು ಬೈರುತ್ ನ ಸೇಂಟ್ ಜೋಸೆಫ್ ವಿಶ್ವವಿದ್ಯಾಲಯದಿಂದ ಕಾನೂನಿನಲ್ಲಿ ಪದವಿ ಮತ್ತು ಫ್ರಾನ್ಸ್ ನ ಗ್ರೆನೋಬಲ್ ವಿಶ್ವವಿದ್ಯಾಲಯದಿಂದ ಕಾನೂನಿನಲ್ಲಿ ಪಿಎಚ್ಡಿ ಪಡೆದರು. ಪದವಿ ಪಡೆದ ನಂತರ 1954ರಿಂದ ವಕೀಲರಾಗಿ ಕೆಲಸ ಮಾಡಲು ಪ್ರಾರಂಭಿಸಿದರು. ಅವರು ಭವಿಷ್ಯದ ಪ್ರಧಾನಿ ರಫೀಕ್ ಹರಿರಿಯವರ ಖಾಸಗಿ ವಕೀಲ ಮತ್ತು ಕಾನೂನು ಸಲಹೆಗಾರರೂ ಆಗಿದ್ದರು. ಅವರು ಲೆಬನಾನಿನ ವಿಶ್ವವಿದ್ಯಾಲಯ ಮತ್ತು ಬೈರುತ್ ನ ಸೇಂಟ್ ಜೋಸೆಫ್ ವಿಶ್ವವಿದ್ಯಾಲಯದಲ್ಲಿ ಬೋಧಿಸಿದರು. ಏಪ್ರಿಲ್ ಮತ್ತು ಜೂನ್ 1973ರ ನಡುವೆ, ಪ್ರಧಾನ ಮಂತ್ರಿ ಅಮೀನ್ ಅಲ್ ಹಫೀಜ್ ನೇತೃತ್ವದ ಸಚಿವ ಸಂಪುಟದಲ್ಲಿ ಆರ್ಥಿಕ ಮತ್ತು ವಾಣಿಜ್ಯ ಸಚಿವರಾಗಿದ್ದರು. ತಬ್ಬಾರ ಮತ್ತು ಮತ್ತೊಬ್ಬ ಸುನ್ನಿ ಜಕಾರಿಯಾ ನಸೌಲಿಯವರ ನೇಮಕವು ಸಾರ್ವಜನಿಕರಲ್ಲಿ ವಿವಾದವನ್ನು ಉಂಟುಮಾಡಿತು ಮತ್ತು ಅವರು ರಾಜೀನಾಮೆ ನೀಡಬೇಕಾಯಿತು. ಅವರಿಬ್ಬರೂ ಅಲ್ ಹಫೀಜ್ ಜೊತೆಗೂಡಿ ಹುದ್ದೆಗೆ ರಾಜೀನಾಮೆ ನೀಡಿದರು. 1990ರ ದಶಕದಲ್ಲಿ ಲೆಬನಾನ್ನ ಚುನಾವಣಾ ಕಾನೂನಿನ ಕರಡನ್ನು ಸಿದ್ಧಪಡಿಸುವಲ್ಲಿ ತಬಾರಾ ಭಾಗಿಯಾಗಿದ್ದರು. 1992ರ ಅಕ್ಟೋಬರ್ 31ರಂದು, ರಫೀಕ್ ಹರಿರಿಯವರ ಮೊದಲ ಸಂಪುಟದಲ್ಲಿ ಅವರನ್ನು ನ್ಯಾಯ ಸಚಿವರನ್ನಾಗಿ ನೇಮಿಸಲಾಯಿತು. ತಬ್ಬಾರನು 1998ರ ಡಿಸೆಂಬರ್ವರೆಗೆ ಹರಿರಿಯ ನಂತರದ ಸಂಪುಟಗಳಲ್ಲಿ ಈ ಹುದ್ದೆಯನ್ನು ಅಲಂಕರಿಸಿದ್ದನು. ಅವರು 2001ರಿಂದ 2003ರವರೆಗೆ ಆಡಳಿತ ಸುಧಾರಣೆ ಖಾತೆಯ ರಾಜ್ಯ ಸಚಿವರಾಗಿದ್ದರು. ಅವರು 2003ರಲ್ಲಿ ಮತ್ತೆ ನ್ಯಾಯಾಂಗ ಸಚಿವರಾಗಿ ನೇಮಕಗೊಂಡರು ಮತ್ತು ಒಂದು ವರ್ಷದ ಕಾಲ ಈ ಹುದ್ದೆಯನ್ನು ಅಲಂಕರಿಸಿದರು. 2005ರಲ್ಲಿ, ತಬ್ಬಾರ ಅವರು ಫ್ಯೂಚರ್ ಮೂವ್ಮೆಂಟ್ನಿಂದ ಸಂಸತ್ತಿಗೆ ಆಯ್ಕೆಯಾದರು. ಅದೇ ವರ್ಷ, ರಫಿಕ್ ಹರಿರಿಯವರ ಹತ್ಯೆಯ ನಂತರ, ಅವರನ್ನು ಪ್ರಧಾನ ಮಂತ್ರಿಯ ಸಂಭಾವ್ಯ ಅಭ್ಯರ್ಥಿಗಳಲ್ಲಿ ಒಬ್ಬರೆಂದು ಉಲ್ಲೇಖಿಸಲಾಯಿತು. ಮೇ 2019 ರಲ್ಲಿ, ಸಾದ್ ಹರಿರಿ ನೇತೃತ್ವದ ಲೆಬನಾನ್ ಸರ್ಕಾರದ ರಾಜೀನಾಮೆಯ ನಂತರ ಅವರನ್ನು ಪ್ರಧಾನಿಯಾಗಿ ಪ್ರಸ್ತಾಪಿಸಲಾಯಿತು, ಆದರೆ ಅವರು ಈ ಪ್ರಸ್ತಾಪವನ್ನು ನಿರಾಕರಿಸಿದರು. ಅವರ ಶೈಕ್ಷಣಿಕ ಮತ್ತು ರಾಜಕೀಯ ಚಟುವಟಿಕೆಗಳ ಜೊತೆಗೆ, ರಫಿಕ್ ಹರಿರಿಯವರ ಒಡೆತನದ ಕಂಪನಿಗಳ, ಹೆಚ್ಚಾಗಿ ರಿಯಲ್ ಎಸ್ಟೇಟ್ ಕಂಪನಿಗಳ, ಷೇರುದಾರರಲ್ಲಿ ಒಬ್ಬರಾಗಿದ್ದರು. ವೈಯಕ್ತಿಕ ಜೀವನ ಮತ್ತು ಕೆಲಸದಲ್ಲಿ ತಬಾರಾ ಅವರು ವಕೀಲರಾದ ಹೋದಾ ಕಿರಿಯಾಕೋಸ್ ಸಾದ್ ಅವರನ್ನು ವಿವಾಹವಾದರು ಮತ್ತು ಅವರಿಗೆ ಮೂವರು ಮಕ್ಕಳಿದ್ದಾರೆ. ಅವರು ಕಾನೂನು ವಿಷಯಗಳ ಕುರಿತು ಹಲವಾರು ಪುಸ್ತಕಗಳು ಮತ್ತು ಲೇಖನಗಳ ಲೇಖಕರಾಗಿದ್ದಾರೆ. ಉಲ್ಲೇಖಗಳು 1929 ಜನನ ಲೆಬನಾನಿನ ಸೇಂಟ್ ಜೋಸೆಫ್ ವಿಶ್ವವಿದ್ಯಾನಿಲಯದ ಶೈಕ್ಷಣಿಕ ಸಿಬ್ಬಂದಿ ಸೇಂಟ್ ಜೋಸೆಫ್ ವಿಶ್ವವಿದ್ಯಾನಿಲಯದ ಹಳೆಯ ವಿದ್ಯಾರ್ಥಿಗಳು ಲೆಬನಾನಿನ ಸುನ್ನಿ ರಾಜಕಾರಣಿಗಳು ಲೆಬನಾನಿನ ನ್ಯಾಯಾಂಗ ಮಂತ್ರಿಗಳು ಲೆಬನಾನ್ ಭವಿಷ್ಯದ ಚಳವಳಿಯ ರಾಜಕಾರಣಿಗಳು ಲೆಬನಾನ್ ಸಂಸತ್ತಿನ ಸದಸ್ಯರು ಬೈರುತ್ ಗ್ರೆನೋಬಲ್ ಆಲ್ಪ್ಸ್ ವಿಶ್ವವಿದ್ಯಾನಿಲಯದ ಮಾಜಿ ವಿದ್ಯಾರ್ಥಿಗಳು 20ನೇ ಶತಮಾನದ ಲೆಬನಾನಿನ ಉದ್ಯಮಿಗಳು 21ನೇ ಶತಮಾನದ ಲೆಬನಾನಿನ ಉದ್ಯಮಿಗಳು 20ನೇ ಶತಮಾನದ ಲೆಬನಾನಿನ ವಕೀಲರು